Татарстанда бер ир-ат "теща"сының каберен казымакчы булган

	Яшел Үзәндә яшәүче 32 яшьлек ир-атка карата «Үлгәннәрнең җәсәден мәсхәрәләү» маддәсе буенча җинаять эше кузгатылган, дип хәбәр итәләр Татарстан буенча Эчке эшләр министрлыгыннан. Тикшерү фаразлары буенча, ир-ат 2003 елда Яшел Үзән зиратына җирләнгән каенанасы каберен казырга теләгән. 	 Каберне ул исерек килеш балалар көрәге белән казырга уйлый. Ир-ат җирләнгән каенанасының алтын эшләнмәләрен – бизәнү әйберләре һәм алтын коронкасын алырга тели, дип яза «Татар-информ».

Яшел Үзән кешесе үзенең явыз ниятен ахырына җиткерә алмый. Аны күреп алалар һәм бу хакта полициягә мөрәҗәгать итәләр. Ир-ат тоткарланган, аннан читкә чыкмау турында язу кәгазе алынган. 
	---	
Матбугат.ру

	№ --- | 24.05.2017	


